РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/76-14

22. мај 2014. године

Б е о г р а д

**З А П И С Н И К**

**ПЕТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 22. МАЈА 2014. ГОДИНЕ**

Седница је почела у 9,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Жарко Мићин, Живан Ђуришић, Светислав Вукмирица, Александар Мартиновић, Тања Томашевић Дамњановић, Владимир Ђукановић, Мехо Омеровић, Дубравка Филиповски и Ласло Варга.

 Седници је присуствовала заменик члана Мирјана Андрић (заменик Биљане Пантић Пиље).

Седници нису присуствовали чланови Одбора: Драган Николић, Љиљана Малушић, Милетић Михајловић, Балша Божовић, Јован Марковић и Сузана Спасојевић, нити њихови заменици.

 Седници су, као повереници предлагача закона, присуствовали: Биљана Павловић, државни секретар у Министарству правде, Милан Стевовић, директор Управе за извршење кривичних санкција, Душанка Гарић, начелник одељења, Александра Степановић, начелник одељења, и Јован Ћосић, шеф одсека у Министарству правде.

На предлог председника Одбора усвојен је следећи:

**Д н е в н и р е д:**

1. Разматрање Предлога закона о извршењу кривичних санкција, који је поднела Влада (број 713-1363/14 од 8. маја 2014. године), у појединостима;

2. Разматрање Предлога закона о извршењу ванзаводских санкција и мера, који је поднела Влада (број 7-1362/14 од 8. маја 2014. године), у појединостима;

3. Разматрање Предлога закона о изменама и допунама Законика о кривичном поступку, који је поднела Влада (број 713-1353/14 од 8. маја 2014. године), у појединостима;

4. Разматрање Предлога закона о правобранилаштву, који је поднела Влада (број 011-1361/14 од 8. маја 2014. године), у појединостима;

5. Разматрање Предлога закона о посредовању у решавању спорова, који је поднела Влада (број 7-1354/14 од 8. маја 2014. године), у појединостима;

6. Разматрање Предлога закона о изменама и допунама Закона о парничном поступку, који је поднела Влада (број 7-1357/14 од 8. маја 2014. године), у појединостима;

7. Одређивање представника Одбора за правосуђе, државну управу и локалну самоуправу за заменика члана Комисије за спровођење Националне стратегије реформе правосуђа за период 2013 – 2018. године;

8. Р а з н о.

 Пре преласка на рад по утврђеном дневном реду усвојен је, без примедаба, записник са четврте седнице Одбора.

**Прва тачка дневног рада: Разматрање Предлога закона о извршењу кривичних**

**санкција, у појединостима;**

 Народни посланик, Мехо Омеровић је на седници Одбора повукао амандмане на члан 19. и члан 20. Предлога закона.

 На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о извршењу кривичних санкција.

 Одбор је одлучио да предложи Народној скупштини да **одбије** следеће амандмане:

* на члан 1. који је поднео народни посланик Мирко Чикириз,
* на члан 2. који су заједно поднели народни посланици Снежана Маловић и Биљана Хасановић – Кораћ,
* на члан 19. који је поднео народни посланик Мехо Омеровић,
* на члан 19. који су заједно поднели народни посланици Снежана Маловић и Биљана Хасановић – Кораћ,
* на члан 20. који је поднео народни посланик Мехо Омеровић,
* на члан 24. који је поднела народни посланик Олгица Батић,
* на члан 74. који је поднео народни посланик Мирко Чикириз,
* на члан 76. који је поднео народни посланик Мирко Чикириз,
* на члан 78. који је поднео народни посланик Мирко Чикириз,
* на члан 79. који је поднела народни посланик Бранка Бошњак,
* на члан 114. који је поднео народни посланик Мирко Чикириз,
* на члан 130. који су заједно поднели народни посланици Снежана Маловић и Биљана Хасановић – Кораћ,
* на члан 132. који су заједно поднели народни посланици Снежана Маловић и Биљана Хасановић – Кораћ,
* на члан 184. који су заједно поднели народни посланици Снежана Маловић и Биљана Хасановић – Кораћ,
* на члан 216. који су заједно поднели народни посланици Снежана Маловић и Биљана Хасановић – Кораћ,
* на члан 270. који су заједно поднели народни посланици Зоран Живковић и др Владимир Павићевић.

 За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** Разматрање Предлога закона о извршењу ванзаводских санкција и мера, у појединостима;

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандман поднет на Предлог закона о извршењу ванзаводских санкција и мера.

Одбор је одлучио да предложи Народној скупштини да **одбије** амандман

- на члан 6. који су заједно поднели народни посланици Снежана Маловић и Биљана Хасановић Кораћ.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда:** **Разматрање Предлога закона о изменама и допунама Законика о кривичном поступку, у појединостима;**

Поводом ове тачке дневног реда није било дискусије.

 На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

I

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Законика о кривичном поступку.

 Одбор је одлучио да предложи Народној скупштини да **одбије** следеће амандмане:

* на члан 5. који је поднела народни посланик Олгица Батић;
* на члан 5. који је поднео народни посланик проф. др Душан Милисављевић;
* на члан 5. који je поднеo народни посланиk Борислав Стефановић;
* на члан 5. који је поднела народни посланик Весна Мартиновић;
* на члан 5, са исправком, који је поднела народни посланик Бранка Каравидић.

II

Одбор је, у складу са чланом 157. став 6. Пословника Народне скупштине, поднео следећи

АМАНДМАН

 Члан 5. Предлога закона мења се и гласи:

„Члан 5.

У члану 283. став 1. тачка 2) мења се и гласи:

„2) да на рачун прописан за уплату јавних прихода уплати одређени новчани износ, који се користи за хуманитарне или друге јавне сврхе;”.

 После става 3. додају се ст. 4. до 8. који гласе:

„Средства из става 1. тачка 2) овог члана додељују се хуманитарним организацијама, фондовима, јавним установама или другим правним или физичким лицима, по спроведеном јавном конкурсу, који расписује министарство надлежно са послове правосуђа.

Јавни конкурс из става 4. овог члана спроводи комисија коју образује министар надлежан за послове правосуђа.

Изузетно од ст. 4. и 5. овог члана комисија може, на захтев физичког лица, без спровођења јавног конкурса, предложити да се средства из става 1. тачка 2) овог члана доделе ради лечења детета у иностранству, ако средства за лечење нису обезбеђена у Републичком фонду за здравствено осигурање.

Спровођење јавног конкурса, критеријуми за расподелу средстава, састав и начин рада комисије уређују се актом министра надлежног за послове правосуђа.

Одлуку о расподели средстава из става 1. тачка 2) овог члана доноси Влада.”

О б р а з л о ж е њ е

Амандманом се допуњује члан 5. Предлога закона, којим се допуњује члан 283. Законика о кривичном поступку, тако што се додаје нови став којим се предвиђа да се у случају када су потребна средства за лечење детета у иностранству, та средства могу доделити, без спровођења јавног конкурса, из средстава прикупљених по основу примене института одлагања кривичног гоњења.

Овим амандманом је обухваћено решење садржано у амандману који је на члан 5. поднео народни посланик Борислав Стефановић, уз правнотехничку редакцију.

 За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда:** **Разматрање Предлога закона о правобранилаштву, у појединостима;**

Поводом ове тачке дневног реда није било дискусије.

 На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

I

 Одбор је, у складу са чланом 164. став 1. Пословника Народне скупштине, размотрио амандманe поднетe на Предлог закона о правобранилаштву.

 Одбор је одлучио да предложи Народној скупштини да **прихвати** амандман

- на члан 25. који су заједно поднеле народни посланици Снежана Маловић и Биљана Хасановић Кораћ.

 Одбор је одлучио да предложи Народној скупштини да **одбије** следеће амандмане:

- на члан 2. који су заједно поднеле народни посланици Снежана Маловић и Биљана Хасановић Кораћ;

- на члан 3. који су заједно поднеле народни посланици Снежана Маловић и Биљана Хасановић Кораћ;

- на члан 5. који су заједно поднеле народни посланици Снежана Маловић и Биљана Хасановић Кораћ;

- на члан 8. који су заједно поднели народни посланици Зоран Живковић и Владимир Павићевић;

- на члан 9. који су заједно поднели народни посланици Зоран Живковић и Владимир Павићевић;

- на члан 11. који су заједно поднели народни посланици Зоран Живковић и Владимир Павићевић;

- на члан 18. који су заједно поднеле народни посланици Снежана Маловић и Биљана Хасановић Кораћ;

- на члан 21. који су заједно поднели народни посланици Борислав Стефановић, Драган Шутановац и Весна Мартиновић;

- на члан 23. који су заједно поднеле народни посланици Снежана Маловић и Биљана Хасановић Кораћ;

- на члан 32. који су заједно поднеле народни посланици Снежана Маловић и Биљана Хасановић Кораћ;

- на члан 54. који су заједно поднеле народни посланици Снежана Маловић и Биљана Хасановић Кораћ;

- на члан 58. који су заједно поднеле народни посланици Снежана Маловић и Биљана Хасановић Кораћ.

II

 На основу члана 157. став 6. и члана 161. став 1. Пословника Народне скупштине Одбор је на Предлог закона о правобранилаштву поднео следећи

АМАНДМАН

 У члану 32. став 1. Предлога закона после речи: „однос Државног правобранилаштваˮ додаје се реч: „премаˮ.

 У ставу 2. после речи: „надлежногˮ додаје се реч: „заˮ.

О б р а з л о ж е њ е

Амандманом се врши језичка редакција одредаба члана 32. ст. 1. и 2. Предлога закона.

 За известиоца Одбора на седници Народне скупштине одређен је Петар Петровић, председник Одбора.

**Пета тачка дневног реда:** **Разматрање Предлога закона о посредовању у решавању спорова, у појединостима;**

Поводом ове тачке дневног реда није било дискусије.

 На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднeo je

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандман поднет на Предлог закона о посредовању у решавању спорова.

Одбор је одлучио да предложи Народној скупштини да **одбије** амандман

 - на члан 29. који је поднела народни посланик Сузана Спасојевић.

 За известиоца Одбора на седници Народне скупштине одређен је Петар Петровић, председник Одбора.

**Шеста тачка дневног реда:** **Разматрање Предлога закона о изменама и допунама Закона о парничном поступку, у појединостима;**

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднeo je

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о парничном поступку.

 Одбор је одлучио да предложи Народној скупштини да **одбије** следеће амандмане:

 - на члан 4. који је поднео народни посланик Неђо Јовановић;

- а члан 10. који је поднео народни посланик Неђо Јовановић;

- на члан 13. који је поднео народни посланик Неђо Јовановић.

 За известиоца Одбора на седници Народне скупштине одређен је Петар Петровић, председник Одбора.

**Седма тачка дневног реда:** **Одређивање представника Одбора за правосуђе, државну управу и локалну самоуправу за заменика члана Комисије за спровођење Националне стратегије реформе правосуђа за период 2013 – 2018. године;**

Поводом дописа Комисије за спровођење Националне стратегије реформе правосуђа (Број 06-00-00057/2014. године, од 15. маја 2014. године) којим се обавештава Одбор за правосуђе, државну управу и локалну самоуправу да је неопходно да, у складу са Националном стратегијом реформе правосуђе за период 2013 – 2018. године, одреди заменика члана те комисије, као представника Одбора, Одбор је, на предлог председника, одлучио да за заменика члана Комисије за спровођење Националне стратегије реформе правосуђа за период 2013 – 2018. године одреди Тању Томашевић Дамњановић, заменика председника Одбора.

**Осма тачка дневног реда: Р а з н о**

У оквиру ове тачке дневног реда није било питања ни предлога.

Седница је завршена у 9,35 часова.

Седница је тонски снимана.

 СЕКРЕТАР ПРЕДСЕДНИК

 Љиљана Милетић Живковић Петар Петровић